 Izinkunzi zaseSpain sezimemezele umqeqeshi omusha News24LAST UPDATED: 2019-07-18, 06:09Izinkunzi zaseSpain sezimemezele umqeqeshi omushaMadrid Izinkunzi zaseSpain, iReal Madrid, seziqoke uRafa Benitez njengomqeqeshi omusha waleli qembu, kusho iqembu ngoLwesithathu.UBenitez uthatha izintambo ngemuva kwesonto kuxoshwe uCarlo Ancelotti, kulandela ukuqeda isizini bengatholanga nesisodwa isicoco.UBenitez, 55, oshiye iqembu lase-Italy, iNapoli, usayine iminyaka emithathu kuleli qembu leMadrid kanti ungumqeqeshi weshumi ukuqashwa umengameli waleli qembu uFlorentino Perez sekulokhu angena kulesi sikhundla eminyakeni engu-12 eyedlule.Funda nalolu daba: Imenenja ichitha okushiwo yiChiefs ngoKhuneNgokwemibiko yabezindaba, uBenitez ucele uPerez ukuba anikezwe ilungelo lokusayina abadlali abathandayo kanti futhi ufuna kube nguyena ozothatha isinqumo sokuthi leli qembu liyamdinga yini uSergio Aguero weManchester City kanye nonozinti, uDavid de Gea, weManchester United. 